pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงปารีส อำนวยความสะดวกให้แก่ไทยที่เดินทางกลับประเทศไทย โดยเที่ยวบินพิเศษของสายการบินไทย [กระทรวงการต่างประเทศ]
วันเสาร์ที่ 16 พฤษภาคม 2563
สถานเอกอัครราชทูต ณ กรุงปารีส อํานวยความสะดวกให้แก่ไทยที่เดินทางกลับประเทศไทย โดยเที่ยวบินพิเศษของสายการบินไทย [กระทรวงการต่างประเทศ]
สถานเอกอัครราชทูต ณ กรุงปารีส อํานวยความสะดวกให้แก่ไทยที่เดินทางกลับประเทศไทย โดยเที่ยวบินพิเศษของสายการบินไทย
เมื่อวันที่ 14 พฤษภาคม 2563 นายศรัณย์ เจริญสุวรรณ เอกอัครราชทูต ณ กรุงปารีส พร้อมด้วยข้าราชการสถานเอกอัครราชทูตฯ ได้เดินทางไปยัง ท่าอากาศยาน Charles de Gaulle กรุงปารีส เพื่ออํานวยความสะดวกให้คนไทยจํานวน 38 คนเดินทางกลับประเทศไทย ประกอบด้วยคนไทยจากกรุงปารีส จํานวน 2 คน คนไทยจากประเทศแอลจีเรีย ซึ่งเป็นพนักงานบริษัท Danieli ที่ลงทุนในแอลจีเรีย จํานวน 19 คน และคนไทยซึ่งเป็นพนักงานและนักศึกษาที่พํานักอยู่ในประเทศโมร็อกโก จํานวน 17 คน โดยคณะได้เดินทางกลับประเทศไทยโดยเที่ยวบินพิเศษของสายการบินไทย เที่ยวบินที่ TG933 ซึ่งได้รับอนุมัติจากศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)ให้นําผู้โดยสารคนไทยเดินทางเข้าประเทศไทยได้ตามโควตา โดยเครื่องบินได้ออกจากท่าอากาศยานนานาชาติกรุงปารีส เมื่อเวลา 21.20 น. และมีกําหนดถึงท่าอากาศยานสุวรรณภูมิ ในวันที่ 15 พฤษภาคม 2563 เวลา 13.35 น.
เอกอัครราชทูตฯ ได้เข้าไปในบริเวณที่พักผู้โดยสารเพื่อรอการเปลี่ยนเที่ยวบินนานาชาติ (Transit area) เพื่อกล่าวทักทายและให้กําลังใจผู้โดยสาร ซึ่งเดินทางมาเปลี่ยนเครื่องจากประเทศแอลจีเรียและโมร็อกโกโดยเครื่องบินเช่าเหมาลําจากประเทศต้นทาง เพื่อมาต่อเที่ยวบินกลับประเทศไทย โดยสถานเอกอัครราชทูตฯ ได้ประสานกับบริษัทการบินไทย จํากัด (มหาชน) กรุงปารีส เพื่ออํานวยความสะดวกในการนําผู้โดยสารที่มาเปลี่ยนเครื่องกลับประเทศไทยดังกล่าว
ในการนี้ สถานเอกอัครราชทูตฯ ขอขอบคุณกระทรวงการต่างประเทศ โดยเฉพาะอย่างยิ่งกรมการกงสุล สถานเอกอัครราชทูต ณ กรุงราบัต บริษัทการบินไทย จํากัด (มหาชน) และหน่วยงานไทยที่เกี่ยวข้องทุกหน่วยงาน ที่สนับสนุนในการปฏิบัติภารกิจครั้งนี้ ซึ่งทําให้สามารถส่งกลับคนไทยกลับประเทศได้สําเร็จลุล่วงด้วยดี
รัฐบาลไทย-ข่าวทำเนียบรัฐบาล-รัฐบาลช่วยเหลือหญิงไทยที่ถูกทางการมาเลเซียจับกุมและควบคุมตัวเป็นพยานในคดีเกี่ยวข้องกับการค้ามนุษย์ พร้อมยืนยันไม่ทอดทิ้งใครไว้เบื้องหลัง
วันอังคารที่ 6 มิถุนายน 2560
รัฐบาลช่วยเหลือหญิงไทยที่ถูกทางการมาเลเซียจับกุมและควบคุมตัวเป็นพยานในคดีเกี่ยวข้องกับการค้ามนุษย์ พร้อมยืนยันไม่ทอดทิ้งใครไว้เบื้องหลัง
รัฐบาลช่วยเหลือหญิงไทยที่ถูกทางการมาเลเซียจับกุมและควบคุมตัวเป็นพยานในคดีเกี่ยวข้องกับการค้ามนุษย์ พร้อมยืนยันไม่ทอดทิ้งใครไว้เบื้องหลัง
พลเอกประยุทธ์ จันทร์โอชา นายกรัฐมนตรี ได้รับรายงานความคืบหน้าล่าสุดจากศูนย์อํานวยการบริหารจังหวัดชายแดนภาคใต้ (ศอ.บต.) ว่า กรณีที่หญิงไทย 21 คน ที่ถูกทางการมาเลเซียจับกุมและควบคุมตัวเป็นพยานในคดีเกี่ยวข้องกับการค้ามนุษย์ เมื่อวันที่ 24 กันยายน 2559 ประเทศมาเลเซีย ที่ผ่านมานั้น หญิงไทย จํานวน 4 ราย ซึ่งเป็นกลุ่มสุดท้าย ได้เดินทางกลับประเทศไทยแล้วตั้งแต่วันที่ 19 เมษายน 2560 ที่ผ่านมา  โดยศูนย์อํานวยการบริหารจังหวัดชายแดนภาคใต้ (ศอ.บต.) ร่วมกับสถานเอกอัครราชทูต ณ กรุงกัวลาลัมเปอร์ ได้ให้การช่วยเหลือดูแลอย่างใกล้ชิด พร้อมเร่งรัดและติดตามการพิจารณาคดีของทางการมาเลเซียมาตลอดระยะเวลาที่ผ่านมา
ทั้งนี้ ศูนย์อํานวยการบริหารจังหวัดชายแดนภาคใต้ (ศอ.บต.) ได้ปฏิบัติตามนโยบายและข้อสั่งการของนายกรัฐมนตรี โดยจัดประชุมร่วมกับหน่วยงานที่เกี่ยวข้องเพื่อหารือถึงแนวทางป้องกันแก้ไขปัญหาและเร่งสร้างความเข้าใจในการเดินทางเข้าไปทํางานในประเทศมาเลเซีย โดย ศอ.บต. ยังจะเป็นศูนย์ประสานการให้ความช่วยเหลือคนไทยในจังหวัดชายแดนภาคใต้ที่เดินทางไปทํางานในมาเลเซียอีกด้วย
นอกจากนี้ ศอ.บต. ยังร่วมกับเอกอัครราชทูต ณ กรุงกัวลาลัมเปอร์ เร่งชี้แจงและสร้างความเข้าใจที่ถูกต้องในการทํางานในประเทศมาเลเซียโดยถูกกฎหมายให้แก่คนไทยที่ไปทํางานในประเทศมาเลเซีย โดยเฉพาะกลุ่มร้านอาหารต้มยํากุ้ง และประชาสัมพันธ์โดยใช้สื่อทุกรูปแบบที่สามารถเข้าถึงได้ อาทิ สถานีวิทยุภาษาไทยและมลายู ประชาสัมพันธ์บริเวณด่านชายแดนไทย-มาเลซีย และประชาสัมพันธ์ผ่านเครือข่ายบัณฑิตอาสาของ ศอ.บต. ให้แก่คนในพื้นที่จังหวัดชายแดนภาคใต้ ซึ่งนายศุภณัฐ สิรันทวิเนติ เลขาธิการศูนย์อํานวยการบริหารจังหวัดชายแดนภาคใต้ ได้เปิดเผยว่า นายกรัฐมนตรีห่วงใยพี่น้องคนไทยทุกคนโดยย้ําเสมอ ว่า “เราจะไม่ทิ้งใครไว้ข้างหลัง”
รัฐบาลไทย-ข่าวทำเนียบรัฐบาล-​สำนักงานมาตรฐานผลิตภัณฑ์อุตสาหกรรม ผลักดันมาตรฐานยางล้อเป็นมาตรฐานบังคับ
วันศุกร์ที่ 28 เมษายน 2560
​สํานักงานมาตรฐานผลิตภัณฑ์อุตสาหกรรม ผลักดันมาตรฐานยางล้อเป็นมาตรฐานบังคับ
สํานักงานมาตรฐานผลิตภัณฑ์อุตสาหกรรม ผลักดันมาตรฐานการทดสอบเสียงจากยางล้อที่สัมผัสผิวถนน การยึดเกาะถนนบนพื้นเปียกและความต้านทานการหมุนฉบับใหม่ (มอก.2721-2559) เป็นมาตรฐานบังคับ โดย กมอ. ให้ความเห็นชอบ เมื่อวันที่ 27 เมษายน ที่ผ่านมา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ร่วมงานสัมมนาสมาคมการค้า ประจำปี 2560
วันจันทร์ที่ 16 ตุลาคม 2560
รัฐมนตรีว่าการกระทรวงอุตสาหกรรม ร่วมงานสัมมนาสมาคมการค้า ประจําปี 2560
รัฐมนตรีว่าการกระทรวงอุตสาหกรรม ร่วมงานสัมมนาสมาคมการค้า ประจําปี 2560 ณ ห้อง Lotus Sulte โรงแรมเซนทารา แกรนด์ แอท เซ็นทรัลเวิลด์
วันนี้ (16 ตุลาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ร่วมงานสัมมนาสมาคมการค้า ประจําปี 2560 และกล่าวปาฐกถาพิเศษในหัวข้อ “แนวทางการพัฒนากลุ่มธุรกิจให้สอดคล้องกับ S-Curve เพื่อมุ่งสู่ Thailand 4.0” โดยเป็นการกําหนดทิศทางให้แก่ผู้ประกอบการภายใต้สถานกาณ์ปัจจุบัน ตลอดจนสามารถนําประสบการณ์ไปประยุกต์ใช้ในการพัฒนาให้สามารถแข่งขันได้ จัดโดยกรมพัฒนาธุรกิจการค้า กระทรวงพาณิชย์ ร่วมกับสภาหอการค้าแห่งประเทศไทย ณ ห้อง Lotus Sulte โรงแรมเซนทารา แกรนด์ แอท เซ็นทรัลเวิลด์
รัฐบาลไทย-ข่าวทำเนียบรัฐบาล-ทส. เปิดโครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19
วันศุกร์ที่ 26 มิถุนายน 2563
ทส. เปิดโครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19
ทส. เปิดโครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19
ทส. เปิดโครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19
วันนี้ (26 มิ.ย. 63) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากร
ธรรมชาติและสิ่งแวดล้อม เป็นประธานเปิด "โครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19" เพื่อช่วยเหลือประชาชนที่ตกงาน และเปิดโอกาสให้ประชาชนในพื้นที่นั้นได้เข้ามามีส่วนร่วมในการอนุรักษ์และดูแลทรัพยากรธรรมชาติและสิ่งแวดล้อม ก่อให้เกิดศักยภาพในการขับเคลื่อนนโยบายเร่งด่วน เพื่อแก้ไขปัญหาความเดือดร้อนของประชาชนได้อย่างมีประสิทธิภาพมากขึ้น รวมทั้งสิ้น 16,488 อัตรา และเพื่อให้การดําเนินงานตามโครงการบรรลุวัตถุประสงค์ และเป้าหมาย จึงได้กําหนดให้มีการสํารองบุคคลไว้ 15% เพื่อทดแทนกรณีลูกจ้างลาออก ระหว่างปฏิบัติงาน และเพื่อความโปร่งใส สามารถตรวจสอบได้ จึงมีการจัดทําสัญญาจ้างระหว่างหน่วยงาน และผู้ที่ได้รับการจ้างงานโดยมี นายจตุพร บุรุษพัฒน์ ปลัดกระทรวงทรัพยากร
ธรรมชาติและสิ่งแวดล้อม นายศิริพัฒ พัฒกุล ผู้ว่าราชการจังหวัดนครศรีธรรมราช คณะผู้บริหาร ทส. และประชาชน เข้าร่วมงาน ณ ห้องประชุมไทยบุรี มหาวิทยาลัยวลัยลักษณ์ จังหวัดนครศรีธรรมราช
นายวราวุธ ศิลปอาชา กล่าวว่า สําหรับการจ้างงานทั้งหมด แบ่งเป็น 4 หน่วยงาน คือ  1. สํานักงานปลัดกระทรวงทรัพยากรธรรมชาติและสิ่งแวดล้อม ในโครงการ 1 คน 1 ตําบล ร่วมใจฟื้นฟูทรัพยากร
ธรรมชาติและสิ่งแวดล้อม 2. กรมป่าไม้ ทําหน้าที่ลูกจ้างผู้ช่วยงานเจ้าหน้าที่ป่าไม้ในการปฏิบัติงานตามนโยบาย คทช. ในการสํารวจการครอบครองที่ดินในพื้นที่ป่าสงวนแห่งชาติ และโครงการจ้างงานประชาชนเพื่อฟื้นฟูป่าหลังถูกไฟไหม้ "สร้างป่า สร้างงาน สร้างรายได้" 3. กรมอุทยานแห่งชาติ สัตว์ป่า และพันธุ์พืช ทําหน้าที่ลูกจ้างผู้ช่วยเหลือเจ้าหน้าที่พิทักษ์ป่า ปรับปรุงฟื้นฟูแหล่งน้ําเพื่อเป็นแหล่งน้ําแหล่งอาหารของสัตว์ป่า 4. กรมทรัพยากรทางทะเลและชายฝั่ง ในโครงการจ้างสํารวจพื้นที่ใช้ประโยชน์ในเขตป่าชายเลน ระยะเวลาการจ้าง 3 เดือน ตั้งแต่วันที่ 1 กรกฎาคม - 30 กันยายน 2563
ทั้งนี้ สอบถามข้อมูลเพิ่มเติมได้ที่ สํานักงานทรัพยากรธรรมชาติและสิ่งแวดล้อมจังหวัดทุกจังหวัด สํานักบริหารพื้นที่อนุรักษ์ กรมอุทยานแห่งชาติ สัตว์ป่า และพันธุ์พืช สํานักจัดการทรัพยากรป่าไม้ที่ กรมป่าไม้ สํานักงานทรัพยากรทางทะเลและชายฝั่ง
กรมทรัพยากรทางทะเลและชายฝั่ง
รัฐบาลไทย-ข่าวทำเนียบรัฐบาล-วราวุธ! เป็นประธานการประชุมคณะกรรมการพัฒนาโครงสร้างระบบบริหารราชการ ทส. ครั้งที่ 1/2563
วันศุกร์ที่ 14 กุมภาพันธ์ 2563
วราวุธ! เป็นประธานการประชุมคณะกรรมการพัฒนาโครงสร้างระบบบริหารราชการ ทส. ครั้งที่ 1/2563
วราวุธ! เป็นประธานการประชุมคณะกรรมการพัฒนาโครงสร้างระบบบริหารราชการ ทส. ครั้งที่ 1/2563
วราวุธ! เป็นประธานการประชุมคณะกรรมการพัฒนาโครงสร้างระบบบริหารราชการ ทส. ครั้งที่ 1/2563
วันนี้ (14 กุมภาพันธ์ 2563) เวลา 13.00 น. ณ ห้องประชุมชั้น 20นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการพัฒนาโครงสร้างระบบบริหารราชการ กระทรวงทรัพยากรธรรมชาติและสิ่งแวดล้อม ครั้งที่ 1/2563 โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และ นายสุพจน์ โตวิจักษณ์ชัยกุล รองปลัดกระทรวงทรัพยากรธรรมชาติและสิ่งแวดล้อม นายภาดล ภาวรกฤชรัตน์ อธิบดีกรมทรัพยากรน้ํา เจ้าหน้าที่กรมทรัพยากรน้ํา เจ้าหน้าที่ กพร.ทส. และผู้แทนสํานักงานกพร. เข้าร่วมการประชุม โดยที่ประชุมได้รับทราบที่มาของการจัดการประชุมในครั้งนี้ ผลการประชุมคณะทํางานแบ่งส่วนราชการภายในของกรมทรัพยากรน้ําครั้งที่ 1/2563 และรับทราบระเบียบ กฎหมายที่เกี่ยวข้อง ทั้งนี้ ที่ประชุมได้ร่วมพิจารณาในประเด็นที่สําคัญ คือ คําขอปรับปรุงโครงสร้างการแบ่งส่วนราชการของกรมทรัพยากรน้ํา และคําชี้แจงประกอบคําขอปรับปรุงโครงสร้างการแบ่งส่วนราชการของกรมทรัพยากรน้ํา
รัฐบาลไทย-ข่าวทำเนียบรัฐบาล-การประชุมคณะทำงานเจ้าหน้าที่อาวุโสกลาโหมอาเซียนกับเจ้าหน้าที่อาวุโสกลาโหมประเทศคู่เจรจา (ADSOM - Plus WG) วางแนวทางการหารือสู่การประชุมรัฐมนตรีกลาโหมอาเซียนกับรัฐมนตรีกลาโหมประเทศค
วันศุกร์ที่ 1 มีนาคม 2562
การประชุมคณะทํางานเจ้าหน้าที่อาวุโสกลาโหมอาเซียนกับเจ้าหน้าที่อาวุโสกลาโหมประเทศคู่เจรจา (ADSOM - Plus WG) วางแนวทางการหารือสู่การประชุมรัฐมนตรีกลาโหมอาเซียนกับรัฐมนตรีกลาโหมประเทศค
พลเอกรักศักดิ์ โรจน์พิมพ์พันธุ์ ผู้อํานวยการสํานักนโยบายและแผนกลาโหม เป็นประธานการประชุมคณะทํางานเจ้าหน้าที่อาวุโสกลาโหมอาเซียนกับเจ้าหน้าที่อาวุโสกลาโหมประเทศคู่เจรจา ( ASEAN Defence Senior Officials’ Meeting – Plus Working Group: ADSOM – Plus WG)
กระทรวงกลาโหมเป็นเจ้าภาพจัดการประชุมคณะทํางานเจ้าหน้าที่อาวุโสกลาโหมอาเซียนกับเจ้าหน้าที่อาวุโสกลาโหมประเทศคู่เจรจา (ADSOM - Plus WG) วางแนวทางการหารือสู่การประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา หรือ ADMM - Plus ครั้งที่ 6 ซึ่งประเทศไทยเป็นเจ้าภาพ ในปี 2562
เมื่อ 1 มี.ค.62 พลเอกรักศักดิ์ โรจน์พิมพ์พันธุ์ ผู้อํานวยการสํานักนโยบายและแผนกลาโหม เป็นประธานการประชุมคณะทํางานเจ้าหน้าที่อาวุโสกลาโหมอาเซียนกับเจ้าหน้าที่อาวุโสกลาโหมประเทศคู่เจรจา ( ASEAN Defence Senior Officials’ Meeting – Plus Working Group: ADSOM – Plus WG)ณ โรงแรมดุสิตธานี ลากูน่า จ.ภูเก็ต โดยมีผู้เข้าร่วมประชุมเป็นผู้แทนกระทรวงกลาโหมระดับผู้อํานวยการสํานักนโยบายและแผนกลาโหมจากประเทศสมาชิก 10 ประเทศ ประเทศคู่เจรจา 8 ประเทศ และผู้แทนเลขาธิการอาเซียน เพื่อเตรียมการประชุมและร่วมกําหนดหัวข้อในการหารือ ก่อนที่กระทรวงกลาโหมจะเป็นเจ้าภาพจัดการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา หรือ ADMM-Plus ในเดือนพฤศจิกายนปี 2562
การประชุมในครั้งนี้จะประกอบไปด้วยการพิจารณาร่างปฏิญญาร่วมและร่างแถลงการณ์ร่วมต่างๆ การหารือและประเมินความสําเร็จของการประชุมADMM – Plus EWGs ครั้งที่ผ่านๆมา การหารือถึงความเป็นไปได้ในการเป็นประธานร่วมคณะทํางานผู้เชี่ยวชาญด้านต่างๆในกรอบADMM – Plus ในวงรอบใหม่ (เม.ย.63 – เม.ย.66) การหารือการคัดเลือกประเทศผู้สังเกตการณ์ของคณะทํางานผู้เชี่ยวชาญด้านต่างๆในกรอบการประชุม ADMM – Plus รวมถึง การร่วมพิจารณาในเรื่องการฝึกผสมทางทะเลระหว่างอาเซียนกับอเมริกา และการให้สหภาพยุโรปเข้าร่วมเป็นผู้สังเกตการณ์ของคณะทํางานผู้เชี่ยวชาญด้านต่างๆ
ทั้งนี้ที่ประชุมยังได้รับทราบสรุปการประชุมเจ้าหน้าที่อาวุโสกลาโหมอาเซียน(ADSOM WG)เมื่อวานนี้ ที่ติดตามความคืบหน้าของความร่วมมือด้านความมั่นคงระหว่างกระทรวงกลาโหมประเทศสมาชิกอาเซียน จํานวน 13 ความร่วมมือ ซี่งครอบคลุมความร่วมมือที่สําคัญต่างๆ รวมทั้งหารือเกี่ยวกับความท้าทายด้านความมั่นคงในรูปแบบต่างๆที่เชื่อมโยงกันมากขึ้น และ ในส่วนของทางกระทรวงกลาโหมที่ได้นําเสนอความริเริ่มในความร่วมมือด้านความมั่นคงต่อที่ประชุมได้แก่ การประเมินผลความร่วมมือต่างๆ ที่มีอยู่ในปัจจุบัน เพื่อเพิ่มประสิทธิภาพในการดําเนินการให้ดียิ่งขึ้น ความร่วมมือของฝ่ายทหารอาเซียนในการสนับสนุนการบริหารจัดการชายแดน เพื่อรับมือกับภัยคุกคามข้ามแดนและบทบาทของฝ่ายทหารในการสนับสนุน การแก้ไขปัญหาการทําประมงผิดกฎหมาย ไร้การรายงาน และไร้การควบคุม (Illegal, Unreported and Unreported Fishing : IUU Fishing)เพื่อนําไปสู่แนวทางการแก้ไขปัญหาในการประชุม ADSOM และ ADSOM – Plus ในวันที่ 2 - 5 เม.ย. ณ อําเภอหัวหิน จังหวัดประจวบคีรีขันธ์ ต่อไป
รัฐบาลไทย-ข่าวทำเนียบรัฐบาล-สธ.จับมือสมาคมเวชศาสตร์ป้องกันฯ จัดอบรมหลักสูตรแพทย์เวชศาสตร์ครอบครัว
วันจันทร์ที่ 12 พฤศจิกายน 2561
สธ.จับมือสมาคมเวชศาสตร์ป้องกันฯ จัดอบรมหลักสูตรแพทย์เวชศาสตร์ครอบครัว
กระทรวงสาธารณสุข ร่วมมือสมาคมเวชศาสตร์ป้องกันแห่งประเทศไทย จัดอบรมหลักสูตรระยะสั้นพัฒนาศักยภาพแพทย์เวชศาสตร์ครอบครัว เติมเต็มบริการคลินิกหมอครอบครัวร่วมกับสหสาขาวิชาชีพ “บริการทุกคน ทุกที่ ทุกอย่าง ทุกเวลาด้วยเทคโนโลยี”
วันนี้(12 พฤศจิกายน 2561) ที่สถาบันบําราศนราดูร นายแพทย์สุขุม กาญจนพิมาย ปลัดกระทรวงสาธารณสุข เป็นประธานเปิดการอบรมพัฒนาศักยภาพแพทย์ด้านเวชศาสตร์ป้องกัน รุ่นที่ 1/2562 ที่จัดขึ้นระหว่างวันที่ 12-16 พฤศจิกายน 2561 โดยมีแพทย์ที่ปฏิบัติงานในโรงพยาบาลชุมชน โรงพยาบาลทั่วไป โรงพยาบาลศูนย์ สํานักงานสาธารณสุขจังหวัด และหน่วยงานอื่นๆ จํานวน 70 คน เข้าร่วมการอบรม
นายแพทย์สุขุม กล่าวว่า จากที่รัฐธรรมนูญแห่งราชอาณาจักรไทย กําหนดให้มีระบบการแพทย์ปฐมภูมิที่มีแพทย์เวชศาสตร์ครอบครัวดูแลประชาชนในสัดส่วนที่เหมาะสม กระทรวงสาธารณสุขได้จัดทํา “แผนยุทธศาสตร์พัฒนาเครือข่ายบริการปฐมภูมิ (พ.ศ.2560-2569)” ด้วยโครงการคลินิกหมอครอบครัว ซึ่งมีแพทย์เฉพาะทางด้านเวชศาสตร์ครอบครัวและทีมสหสาขาวิชาชีพ ดูแลประชาชนทุกกลุ่มวัยแบบองค์รวม บริการทุกคน ทุกที่ ทุกอย่าง ทุกเวลา ด้วยเทคโนโลยีที่ทันสมัย เป็นการจัดแพทย์ลงสู่ตําบล เพื่อให้คนไทยมีความรู้ด้านสุขภาพ สามารถดูแลตนเองและครอบครัวได้
นายแพทย์สุขุม กล่าวต่อว่า ปัจจุบันแพทย์เวชศาสตร์ครอบครัวมีทั้งหมด 1,200 คน ซึ่งเป็นหนึ่งในทีมหมอครอบครัวที่ช่วยในการส่งเสริมสุขภาพ เฝ้าระวังป้องกันควบคุมโรคและภัยสุขภาพ การรักษาพยาบาล
การฟื้นฟูสภาพ และยังมีส่วนร่วมในการวางแผนยุทธศาสตร์ขององค์กร การเพิ่มพูนความรู้และศักยภาพจึงเป็นสิ่งจําเป็น โครงการพัฒนาศักยภาพแพทย์ด้านเวชศาสตร์ป้องกัน ปีงบประมาณ 2562 จะเพิ่มพูนความรู้และทักษะในด้านการวางแผนยุทธศาสตร์ การบริหารจัดการทั่วไป การบริหารทรัพยากรมนุษย์ เศรษฐศาสตร์สาธารณสุข และทักษะความรู้ทางวิชาการ ประกอบด้วย ระบาดวิทยา การเฝ้าระวัง ป้องกัน ควบคุมโรคและภัยสุขภาพอาชีวเวชศาสตร์ เวชศาสตร์การบิน รวมทั้งด้านสุขภาพจิต แพทย์ที่ผ่านการอบรมจะสามารถนําความรู้และทักษะที่ได้รับไปประยุกต์ใช้ในการปฏิบัติงานได้อย่างมีประสิทธิภาพต่อไป
******************* 12 พฤศจิกายน 2561
รัฐบาลไทย-ข่าวทำเนียบรัฐบาล-เสนอ
วันศุกร์ที่ 3 กรกฎาคม 2563
เสนอ
วันศุกร์ที่ 3 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้เสนอพื้นที่ดอยเชียงดาว จ.เชียงใหม่ เป็นพื้นที่สงวนชีวมณฑลแห่งใหม่ หรือ Biosphere Reserve ต่อองค์การยูเนสโก เพื่อให้เข้าสู่กรอบการพิจารณาในปีถัดไป สําหรับพื้นที่สงวนชีวมณฑล เป็นพื้นที่ระบบนิเวศบนพื้นดิน ชายฝั่ง พื้นน้ํา หรือระบบนิเวศทั้งหมดรวมกัน ที่ได้รับการยอมรับในระดับนานาชาติ เพื่ออนุรักษ์ความหลากหลายของพันธุ์พืชและพันธุ์สัตว์ในระบบนิเวศนั้น ๆ และเป็นพื้นที่ส่งเสริมทางด้านเศรษฐกิจและสังคมอย่างยั่งยืน อีกทั้งสงวนพื้นที่ไว้สําหรับศึกษา อบรม และทําวิจัยต่าง ๆ เกี่ยวกับการอนุรักษ์ทรัพยากรธรรมชาติและสิ่งแวดล้อม ปัจจุบันมีพื้นที่สงวนชีวมณฑลทั่วโลก 701 แห่ง ใน 124 ประเทศ สําหรับประเทศไทยมีพื้นที่สงวนชีวมณฑลที่ได้รับการขึ้นทะเบียนแล้วทั้งสิ้น 4 แห่ง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการกองทุนยุติธรรม ครั้งที่ ๔/๒๕๖๐
วันศุกร์ที่ 26 พฤษภาคม 2560
“ยุติธรรม” ประชุมคณะกรรมการกองทุนยุติธรรม ครั้งที่ ๔/๒๕๖๐
นายสุวพันธุ์ ตันยุวรรธนะ  รัฐมนตรีว่าการกระทรวงยุติธรรม ได้เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๐
เมื่อวันพฤหัสบดีที่ ๒๕ พฤษภาคม ๒๕๖๐ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ได้เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๐
เพื่อพิจารณาแนวทางดําเนินงานของกองทุนยุติธรรม ดังนี้
๑) การประสานความร่วมมือระหว่างกองทุนยุติธรรมและสํานักงานอัยการสูงสุดเพื่อบูรณาการทํางานร่วมกัน
ในการให้ความช่วยเหลือประชาชน อาทิ ค่าจ้างทนายความ
๒) การประสานหารือระหว่างกระทรวงยุติธรรมและสภาความมั่นคงแห่งชาติ
เพื่อให้มีเงินกองทุนเฉพาะสําหรับการช่วยเหลือผู้ต้องหาคดีความมั่นคงที่ต้องการเข้าสู่กระบวนการยุติธรรม
ตามโครงการพาคนกลับบ้านของศูนย์อํานวยการบริหารจังหวัดชายแดนใต้
๓) จัดทําระบบฐานข้อมูลเกี่ยวกับการให้ความช่วยเหลือประชาชน
เพื่อเพิ่มประสิทธิภาพในการให้บริการประชาชนที่ดียิ่งขึ้นต่อไป
๔) กองทุนยุติธรรมได้นําเทคโนโลยีสารสนเทศมาจัดทําแอพพลิเคชั่นให้เจ้าหน้าที่
สามารถเข้าถึงข้อมูลชั้นสูงของกองทุนยุติธรรมได้ เช่น ข้อกฎหมาย
การตอบข้อหารือในประเด็นต่างๆ ที่เกี่ยวข้อง
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมการบริหารจัดการสวนปาล์มน้ำมัน และเรือดูดตะกอนเลนในร่องสวน พร้อมอบนโยบายการทำนาแปลงใหญ่ของเกษตรกรในชุมชน เพื่อสร้างความเข้มแข็งของเศรษฐกิจในชุมชนอย่างยั่งยืน
วันศุกร์ที่ 18 พฤศจิกายน 2559
นายกรัฐมนตรีเยี่ยมชมการบริหารจัดการสวนปาล์มน้ํามัน และเรือดูดตะกอนเลนในร่องสวน พร้อมอบนโยบายการทํานาแปลงใหญ่ของเกษตรกรในชุมชน เพื่อสร้างความเข้มแข็งของเศรษฐกิจในชุมชนอย่างยั่งยืน
..
วันนี้ (18 พฤศจิกายน 2559) เวลา 09.00 น. ภายหลังการตรวจเยี่ยมโครงการพัฒนาพื้นที่แก้มลิงเพิ่มรายได้ในพื้นที่เกษตรทุ่งรังสิต ณ คลองระพีพัฒน์บริเวณประตูน้ําที่ 8 พลเอก ประยุทธ์ จันทร์โอชา นายกรัฐมนตรีได้ไปเยี่ยมชมสวนปาล์มน้ํามัน และเรือดูดตะกอนเลนในร่องสวน โดยมี นายอักษร น้อยสว่าง นายกองค์การบริหารส่วนตําบลบึงชําอ้อ ผู้บริหารส่วนท้องถิ่น ประชาชน และนักเรียนให้การต้อนรับ
ทั้งนี้ สวนปาล์มน้ํามัน และเรือดูดตะกอนเลนในร่องสวน ในช่วงฤดูแล้งเกษตรกรใช้น้ําในคลองร่องสวนเพื่อการเกษตร และใช้บ่อดินป้องกันน้ําเค็มรุก พร้อมกับใช้ร่องสวนเป็นแก้มลิงในพื้นที่สามารถเก็บกักน้ํารวมกว่า 137 ล้านลูกบาศก์เมตร นอกจากนี้ ยังก่อให้เกิดรูปแบบธุรกิจสร้างรายได้ให้กับเกษตรกร โดยการจัดตั้งกองทุน เพื่อดูแล รักษา และพัฒนาคลองสร้างประโยชน์ให้กับเกษตรกรในพื้นที่ พร้อมทั้งได้มีการใช้เรือดูดตะกอนเลน เพื่อเพิ่มความลึกร่องสวนให้สามารถเก็บน้ําได้มากขึ้น และนําตะกอนเลนไปเป็นปุ๋ยบํารุงพืชต่อไป
ในโอกาสนี้ นายกรัฐมนตรีได้กล่าวนโยบายการทํานาแปลงใหญ่ของเกษตรกรในชุมชนเพื่อสร้างความเข้มแข็งของเศรษฐกิจในชุมชนอย่างยั่งยืน พร้อมทั้งได้ย้ําให้ทุกภาคส่วนร่วมกันบูรณาการตามนโยบายประชารัฐร่วมกันในการแก้ไขปัญหา และโครงสร้างการขับเคลื่อนเศรษฐกิจของประเทศตามยุทธศาสตร์ของการพัฒนาเศรษฐกิจสู่เวทีโลก จากนั้น นายกรัฐมนตรีพร้อมคณะได้เดินทางต่อไปยังองค์การบริหารส่วนตําบลบึงชําอ้อ เพื่อพบปะประชาชนที่มาให้การต้อนรับ ซึ่งนายกรัฐมนตรีได้ทักทายประชาชนด้วยอัธยาศัยอันดี
-----------------------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บสย.รักพี่วิน” แห่ยื่นกู้แล้ว 5,000 ราย เล็งขอสินเชื่อ 60,000-70,000 บาทต่อราย
วันอังคารที่ 26 กุมภาพันธ์ 2562
“บสย.รักพี่วิน” แห่ยื่นกู้แล้ว 5,000 ราย เล็งขอสินเชื่อ 60,000-70,000 บาทต่อราย
บรรยากาศการยื่นเอกสารเพื่อขอรับสินเชื่อ โครงการ“บสย.รักพี่วิน” ยังคงคึกคัก โดยมีพี่วินจากทั่วกรุงเทพฯ ตอบรับข่าวดี ล้นหลาม ขณะนี้พุ่งกว่า 5,000 ราย  หลังเปิดโครงการเมื่อวันที่ 21 ก.พ.ที่ผ่านมา เผย พี่วิน ต้องการสินเชื่อเฉลี่ยรายละ 60,000 - 70,000 บาท
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า โครงการ “บสย.รักพี่วิน” ประสบความสําเร็จอย่างท่วมท้น โดยมี พี่วินที่ขอยื่นเอกสารการขอสินเชื่อรวม 4,895 ราย แบ่งเป็นกลุ่มที่ยื่นเอกสารในวันงาน ( 21 ก.พ.) จํานวน 2,837 ราย และ กลุ่มที่เดินทางมายื่นเอกสาร ณ สํานักงานใหญ่ บสย. ถนนเพชรบุรีตัดใหม่ เมื่อวันจันทร์ที่ผ่านมา (25 ก.พ.) จํานวน 2,058 ราย ผ่านช่องทางต่างๆ ดังนี้ 1. ติดต่อตรง ณ สํานักงานใหญ่ บสย. ถนนเพชรบุรี จํานวน 610 คน ผ่านช่องทาง Call in จํานวน 774 ราย ผ่านช่องทาง Facebook Line@ และเว็บไซต์ จํานวน 384 ราย และ ติดต่อผ่านสํานักงานเขต บสย.ในภูมิภาค 10 แห่ง และช่องทางต่างๆ จํานวน 290 ราย
ทั้งนี้ บสย.ได้จัดเตรียมเจ้าหน้าที่เพื่อให้การบริการ การตรวจรับเอกสารสําหรับการยื่นขอสินเชื่อให้กับพี่วินที่ติดต่อเข้ามา โดยเบื้องต้นในขณะนี้ มีผู้ที่ผ่านการสัมภาษณ์และการตรวจเกณฑ์เบื้องต้นจาก บสย.แล้ว จํานวน 487 ราย มีความต้องการสินเชื่อรวม 32.72 ล้านบาท เฉลี่ยความต้องการสินเชื่อรายละ 60,000-70,000 บาท ซึ่งจากการตรวจสอบพบว่า เป็นผู้มีประวัติทางการเงินดี ร้อยละ 34 และ เป็นผู้ไม่มีประวัติการกู้เงิน ร้อยละ 53 ซึ่งขณะนี้ บสย.ได้ดําเนินการส่งรายชื่อสรุปข้อมูลให้ธนาคารพันธมิตรที่ร่วมโครงการแล้ว
รัฐบาลไทย-ข่าวทำเนียบรัฐบาล-เเถลงข่าวการแข่งขันกีฬา  E - Sport DOTA 2 รายการ ESL Thailand Championship 2020
วันอังคารที่ 21 กรกฎาคม 2563
เเถลงข่าวการแข่งขันกีฬา  E - Sport DOTA 2 รายการ ESL Thailand Championship 2020
กระทรวงการท่องเที่ยวและกีฬาให้ความสําคัญกับการสนับสนุนและส่งเสริมให้อุตสาหกรรมการกีฬาเป็นส่วนสําคัญในการสร้างมูลค่าเพิ่มทางเศรษฐกิจ โดยมีเป้าประสงค์ให้ได้รับการส่งเสริมอย่างจริงจังจากภาครัฐ เพื่อมุ่งสู่การเป็นเจ้าภาพในการจัดการแข่งขันกีฬาระดับนานาชาติ
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวเเละกีฬา เป็นประธานพิธีเเถลงข่าวการแข่งขันกีฬาE - Sport DOTA2 รายการESL Thailand Championship2020 โดยมี ดร.ก้องศักด ยอดมณี ผู้ว่าการการกีฬาแห่งประเทศไทย และนายสันติ โหลทอง นายกสมาคมกีฬาอีสปอร์ตแห่งประเทศไทย ร่วมในพิธี ณ ห้องประชุม เดอะ โซไซตี้ ชั้น 22 อาคารเกษร ทาวเวอร์ ถนนเพลินจิต เมื่อวันพฤหัสบดีที่ 16 กรกฎาคม 2563 ที่ผ่านมา
กระทรวงการท่องเที่ยวและกีฬา ให้ความสําคัญกับการสนับสนุนและส่งเสริมให้ประเทศไทยพัฒนาอุตสาหกรรมการกีฬา เพื่อเป็นส่วนสําคัญในการสร้างมูลค่าเพิ่มทางเศรษฐกิจ โดยมีเป้าประสงค์ให้อุตสาหกรรมการกีฬาได้รับการส่งเสริม อย่างจริงจังจากภาครัฐและมีการเติบโตอย่างต่อเนื่อง เพื่อมุ่งสู่การเป็นเจ้าภาพในการจัดการแข่งขันกีฬาระดับนานาชาติ และจากสถานการณ์การแพร่ระบาดของเชื้อไวรัสโคโรนาสายพันธุ์ใหม่ 2019 (COVID-19) ซึ่งประเทศไทยได้มีมาตรการให้ระมัดระวังการรวมตัวกันของผู้คนจํานวนมาก กระทรวงการท่องเที่ยวและกีฬาจึงกําหนดนโยบายด้วยการจัดกิจกรรมเพื่อช่วยรณรงค์ให้ประชาชนอยู่บ้านผ่านกิจกรรมกีฬาอาชีพยุคใหม่อย่างE-Sport
โดยกระทรวงการท่องเที่ยวและกีฬาได้สนับสนุนการจัดกิจกรรมการแข่งขันกีฬาE - Sportออนไลน์ในประเทศไทย ภายใต้ชื่อESL THAILAND CHAMPIONSHIP2020DOTA2Onlineเพื่อเป็นการสร้างแรงบันดาลใจให้กับเยาวชนไทย พัฒนาความสามารถ อีกทั้งยังเป็นการยกระดับการแข่งขันกีฬาE - Sportในประเทศให้มีมาตรฐานสากล และประการสําคัญคือ การกระตุ้นให้เกิดการหมุนเวียนทางเศรษฐกิจในภูมิภาค มีการจ้างงาน การเติบโตของเศรษฐกิจที่เกี่ยวข้องกับธุรกิจท่องเที่ยว และอุตสาหกรรมกีฬาของประเทศไทยต่อไป
นายพิพัฒน์ รัชกิจประการ กล่าวถึงการสนับสนุนการจัดกิจกรรมครั้งนี้ว่า สําหรับการจัดกิจกรรมที่กําลัง จะเกิดขึ้น มีความตั้งใจที่จะสร้างการแข่งขันกีฬาE - sportในระดับโลกให้เกิดขึ้นที่ประเทศไทย เพื่อช่วยดึงดูดนักท่องเที่ยวที่มีความชื่นชอบในกีฬาE - sportให้เข้ามาท่องเที่ยวประเทศไทยมากขึ้น ตามนโยบายการส่งเสริมการท่องเที่ยวเชิงกีฬา แต่ด้วยในสถานการณ์ปัจจุบันที่มีการแพร่ระบาดของเชื้อไวรัสโคโรนาสายพันธุ์ใหม่ 2019 (COVID-19) จึงต้องมีการปรับแผนให้สอดคล้องกับสถานการณ์ที่เป็นอยู่ โดยมีการเปลี่ยนแปลงรูปแบบการแข่งขันให้อยู่ในรูปแบบnew normalแทน คือเป็นการแข่งขันออนไลน์ทั้งหมด "แม้จะมีการเปลี่ยนแปลงรูปแบบการแข่งขันไป แต่ก็ไม่สามารถปฏิเสธได้ว่าเรายังคงเป็นผู้ที่กําลังจะได้จัดการแข่งขันกีฬาE - sportในระดับโลกเช่นเดิม ซึ่งตลอดการแข่งขันจะมีการเผยแพร่ภาพสดของการแข่งขันไปทั่วโลก โดยจะสอดแทรกวิถีความเป็นไทย วัฒนธรรม ตลอดจนแหล่งท่องเที่ยวที่น่าสนใจ ไปสู่สายตาชาวโลกผ่านทางการแข่งขันกีฬาE - sportตลอดระยะเวลาของการจัดกิจกรรม
รัฐบาลไทย-ข่าวทำเนียบรัฐบาล-สำนักงานสลากฯ ชี้แจงกรณีความวุ่นวายทำร้ายผู้ประกาศช่อง 5 ไม่ได้รับอันตรายแต่อย่างใด
วันศุกร์ที่ 1 มีนาคม 2562
สํานักงานสลากฯ ชี้แจงกรณีความวุ่นวายทําร้ายผู้ประกาศช่อง 5 ไม่ได้รับอันตรายแต่อย่างใด
จากกรณีที่ปรากฎเป็นข่าวว่ามีเหตุการณ์ทําร้ายผู้ประกาศช่อง 5 ขณะถ่ายทอดสดการออกรางวัลสลากกินแบ่งรัฐบาล งวดวันที่ 1 มีนาคม 2562 ที่หอประชุมจังหวัดพัทลุง นั้น.
จากกรณีที่ปรากฎเป็นข่าวว่ามีเหตุการณ์ทําร้ายผู้ประกาศช่อง 5 ขณะถ่ายทอดสดการออกรางวัลสลากกินแบ่งรัฐบาล งวดวันที่ 1 มีนาคม 2562 ที่หอประชุมจังหวัดพัทลุง นั้น.
พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล กล่าวว่า เหตุการณ์ดังกล่าว เกิดขึ้นในช่วงก่อนทําการถ่ายทอดสดการออกรางวัล เวลาประมาณ 13.15 น. ได้มีสุภาพสตรีที่เข้ามาเตรียมชมการออกรางวัล ได้เดินเข้าไปประชิดตัวผู้ประกาศข่าวหญิงของ ททบ ๕ และมีท่าทางจะจับตัวผู้ประกาศข่าวดังกล่าว ขณะทําการซักซ้อมการออกอากาศ แต่เจ้าหน้าที่้สามารถเข้าระงับเหตุได้ ควบคุมสถานการณ์ได้ เกิดความวุ่นวายเล็กน้อย แต่ไม่ได้เกี่ยวข้องกับการออกรางวัลของสํานักงานสลากกินแบ่งรัฐบาลแต่อย่างใด และได้มีการนําตัวผู้ที่ก่อความวุ่นวายออกนอกพื้นที่ โดยผู้ประกาศหญิงไม่ได้รับอันตรายใด ๆ และการออกรางวัลสลากสามารถดําเนินการต่อไปได้ตามปกติ